**KLAIPĖDOS RAJONO savivaldybės taryba**

**SPRENDIMAS**

**dėl klaipėdos rajono SAVIVALDYBĖS strateginio veiklos plano 2022**–**2024 m. tvirtinimo**

2022 m. sausio d. Nr. T11
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 2 dalies 40 punktu ir 18 straipsnio 1 dalimi, Klaipėdos rajono savivaldybės strateginio veiklos planavimo tvarkos aprašo, patvirtinto Klaipėdos rajono savivaldybės tarybos 2018 m. birželio 28 d. sprendimu Nr. T11-348 „Dėl Klaipėdos rajono savivaldybės strateginio veiklos planavimo tvarkos aprašo tvirtinimo“ (2020 m. spalio 29 d. T11-389 redakcija), 24 punktu, nusprendžia:

1. Patvirtinti Klaipėdos rajono savivaldybės strateginį veiklos planą 2022–2024 m. (pridedama).
2. Pripažinti netekusiu galios Klaipėdos rajono savivaldybės tarybos 2020 m. gruodžio 17 d. sprendimą Nr. T11-469 „Dėl Klaipėdos rajono savivaldybės strateginio veiklos plano 2021–2023m. tvirtinimo“ su visais pakeitimais ir papildymais.
3. Skelbti šį sprendimą Savivaldybės interneto svetainėje ir Teisės aktų registre.

Savivaldybės meras

TEIKIA:

J. Ruškys

PARENGĖ: V. Čedavičienė

SUDERINTA:

|  |  |  |
| --- | --- | --- |
| M. ŠATKUSI. GAILIUVIENĖV. JASAS  | B. MARKAUSKASA. JANSONIENĖD. BELIOKAITĖ | A. BALNIONIENĖL. LIUTIKIENĖ D. KUBILIUS |

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2022-01-17

**dėl klaipėdos rajono savivaldybės tarybos sprendimo „dėl klaipėdos rajono SAVIVALDYBĖS strateginio veiklos plano 2022–2024 m. tvirtinimo“ projekto**

1. Parengto sprendimo projekto esmė, tikslai, uždaviniai:

Parengtas sprendimo projektas įgyvendina LR Vietos savivaldos įstatymo savarankiškąją funkciją – savivaldybės strateginio planavimo dokumentų ir juos įgyvendinančių planavimo dokumentų rengimas ir įgyvendinimas. Parengtas sprendimo projektas – tai trumpos trukmės veiklos planavimo dokumentas, kuriame atsižvelgiant į ilgos ir vidutinės trukmės planavimo dokumentų tikslus ir aplinkos analizės išvadas suformuluota Savivaldybės misija, trumpos trukmės strateginiai tikslai, aprašomos vykdomos programos, siekiami rezultatai, numatomi asignavimai ir žmogiškieji ištekliai.

1. Projekto rengimo priežastys. Kuo vadovaujantis parengtas sprendimo projektas:

Strateginių veiklos planų rengimas yra numatytas LR Vietos savivaldos įstatyme. Savivaldybės biudžetas rengiamas programiniu principu, todėl kasmet yra atnaujinamas Savivaldybės strateginis veiklos planas.

Parengtas sprendimo projekto priedas – Klaipėdos rajono savivaldybės strateginis veiklos planas 2022–2024 m. – buvo svarstytas ir jam pritarta 2022 m. sausio 10 d. ir sausio 14 d. Savivaldybės administracijos Strateginio planavimo darbo grupės posėdyje bei 2022 m. sausio 17 d. Klaipėdos rajono savivaldybės Strateginio planavimo komisijos posėdyje, kuriame komisijos nariai balsų dauguma nutarė teikti sprendimo projektą svarstyti Savivaldybės tarybos komitetams bei Savivaldybės Tarybai.

1. Kokių rezultatų yra laukiama:

Patvirtinus sprendimo projektą, bus patvirtintas Klaipėdos rajono savivaldybės strateginis veiklos planas 2022–2024 m., kuriame yra planuojami Savivaldybės administracijos, biudžetinių įstaigų ir viešųjų įstaigų darbai, ištekliai 3 metų laikotarpiui.

4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:

Bus patvirtintas Klaipėdos rajono savivaldybės strateginis veiklos planas 2022–2024 m., kuriame numatomas visų Savivaldybės įstaigų, vykdomų priemonių finansavimas. Patvirtintas sprendimo projektas yra pagrindas tvirtinti Klaipėdos rajono savivaldybės 2022 m. biudžetą.

Išlieka patvirtinto sprendimo projekto vykdymo rizika dėl surenkamo Savivaldybės biudžeto, dėl vykdymo viešųjų pirkimų procedūrų ištęstumo ir dėl kitų priežasčių. Sprendimo projekto vykdymo rizika valdoma kas ketvirtį peržiūrint Klaipėdos rajono savivaldybės strateginio veiklos planą ir rengiant priemonių įgyvendinimo ir vertinimo rodiklių pasiekimo ataskaitas. Taip pat, esant poreikiui, yra numatytas eilinis strateginio veiklos plano tikslinimas.

5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:

Reikalingi panaikinti teisės aktai išvardinti sprendimo projekte.

6. Projekto rengimo metu gauti specialistų vertinimai ir išvados. Ekonominiai apskaičiavimai:

Sprendimo projekto sudedamąsias dalis – programų projektus – rengė atskirų sričių Savivaldybės administracijos skyrių vedėjai ir vyriausieji specialistai, paskirti Administracijos direktoriaus įsakymu.

7. Sprendimo įgyvendinimui reikalingos lėšos:

Sprendimo projekto visoms priemonės visiškai įgyvendinti 2022 m. reikia 124.973,6 tūkst. eurų, vertinant visus finansavimo šaltinius. Asignavimų paskirstymas pagal programas:

8. Kiti, autoriaus nuomone, reikalingi pagrindimai ir paaiškinimai:

Prie sprendimo projekto pridedamas priemonių vykdytojų sąrašas, kuriame pateikiamas vykdytojų pavadinimas, kodas Strateginiame veiklos plane bei asignavimų valdytojų kodas – įstaigos kodas.

9. Tarybos sprendimą pateikti:

Visiems skyriams ir seniūnijoms (DVS „Kontora“).

Strateginio planavimo ir projektų valdymo skyriaus vyr. specialistė Vaida Čedavičienė